Lav et referat af nedenstående tekst:

Tekst:
Her til aften har DMI opdateret stormvarslet for søndagens blæsevejr. DMI forventer storm fra vest over Nordjylland med vindstød af orkanstyrke over 32 m/s. Vindstød af orkanstyrke medfører, at tagsten blæser ned, store grene knækker, træer kan vælte og spærre tog- og vejstrækninger. Der er stor sandsynlighed for at broer må lukkes for trafik. Stormvarslet er gældende for Østjylland, Midt- og Vestjylland, Nordjylland, Nordvestsjælland, Sydvestjylland, Billund, Middelfart, Kerteminde, Nordfyn, Helsingør, Halsnæs, Gribskov og Tønder. Desuden har DMI klokken 20.09 udsendt varsel om forhøjet vandstand gældende for Centrale Vestkyst, der er gældende fra 29/11 klokken 18 til 30. november klokken 09.00. Der er varsel om forhøjet vandstand. Højeste vandstand ventes kl. 05 mellem 2.2 og 2.5 over DVR (Dansk vertikal reference). Thyborøn 2.2-2.5m Thorsminde 2.2-2.5m Hvidesande 2.2-2.5m Esbjerg 3.2-3.6 Havneby 3.2-3.6 Vidå 3.2-3.6 Den forhøjede vandstand kommer i to omgange ved de to højvande søndag aften og mandag morgen. Vær opmærksom på at forhøjet vandstand kan føre til lokale kystnære oversvømmelser. Vær forsigtig, hvis du kører i bil eller færdes til fods i kystområder. Stormen har fået navnet Gorm.

Referat:
Søndagens storm med risiko for orkan får vandstanden til at stige på vestkysten.